Vrou wat vermoor, glo verkrag is se naam bekendDie vrou wie se liggaam Maandagaand buite ŉ kantoorblok in Lenasia, suid van Johannesburg gevind is, se naam is bekendgemaak. Die vrou is geïdentifiseer as Leanne Vassen (30). ŉ Polisiewoordvoerder, ao. Kay Makhubela, het vroeër gesê vrou se liggaam het ŉ wond aan die kop gehad. Makhubela sê die vrou was halfnaak en haar onderklere en broek was om haar een been. Die polisie vermoed dat sy verkrag is voor sy vermoor is. EWN berig intussen dat die vrou se broer, Craig Vassen, sê hulle nie weet wie haar sou wou seermaak nie. Vassen sê sy suster was ŉ vredeliewende mens en ŉ wonderlike ma. Hy sê hulle vermoed wel dat sy deur iemand doodgemaak is wat sy ken. Vassen het Sondagaand vermis geraak. Die polisie ondersoek die saak.